રવિવારે મોડી સાંજે તેજસે ઘરમાં કપડાં ધોવાના ધોકાથી મમ્મીના માથા પર હુમલો કરતાં મમ્મીએ બૂમાબૂમ કરી મૂકી હતી. એ વખતે પાડોશીઓને કંઈક થયું હોવાનો અંદાજ આવતાં તેઓ ઘર તરફ દોડ્યા હતા. એ વખતે તેજસે દરવાજો ખોલીને પોતે જ મમ્મી પર હુમલો કર્યો હોવાની કબૂલાત બધા સામે કરી લીધી હતી. પાડોશીઓએ શિવાજી પાર્ક પોલીસને જાણ કરતાં પોલીસે ઘટનાસ્થળે આવીને ડેડ-બૉડીને તાબામાં લઈ પોસ્ટમૉર્ટમ માટે મોકલી આપી હતી અને તેજસની ધરપકડ કરી હતી. ગઈ કાલે તેજસને કોર્ટમાં લઈ જવામાં આવ્યો હતો. કોર્ટે તેને પોલીસ-કસ્ટડીમાં લેવાનો આદેશ આપ્યો છે.